Kampionati Botëror, burim krenarie për Afrikën e Jugut
Botërori shihet si një hap i rëndësishëm i rrugëtimit të këtij vendi, që ka dalë nga shtypja dhe pabarazia prej dekadash me radhë
Gjashtë vjet më parë, Afrika e Jugut u zgjodh si organizatore për Kampionatin e parë Botëror të Futbollit që do të zhvillohej në kontinentin afrikan. Presidenti i parë pas aparteidit, Nelson Mandela, zhvilloi intensivisht fushatë, pasi e shihte Botërorin si një mënyrë për ripajtim pas ndarjeve dhe konfliktit dhjetëra vjeçar. Deni Jordan është kreu i Komitetit Organizator Jugafrikan: Zyrtarët jugafrikanë u takuan gjatë Botërorit 1994 në Shtetet e Bashkuara dhe vendosën të konkuronin për t’u bërë vendi organizator i Kampionatit 2006. Garën e fitoi Gjermania me një votë më tepër. Por zoti Jordan thotë se kjo Qeveria jugafrikane ndërmori një fushatë masive për të ndërtuar infrastrukturën e nevojshme për Botërorin. U investuan miliarda dollarë në stadiume, nyje transporti dhe projekte për sigurinë e komunikimin. Por zoti Jordan thotë se ishin përpjekje me vlerë, duke pasur parasysh historinë e aparteidit dhe konfliktit në vend. Kampionati Botëror i Futbollit do të lërë pas një infrastrukturë të re që do t’ i shërbejë edhe fuqizimit të ekonomisë në të ardhmen. Kampionati lë pas edhe një ndjenjë suksesi tek një popull që beson se Afrikës i takon një vend në arenën ndërkombëtare.